ga ga vep ga ga ga ca es es ga en en en pt es es fr es es es fr en en lv en hu it nl pl ca de de ja fr pl es vep ga en ga ga ga ga ga ga ca ga en gd ga ga ga ga ga ga ga ga ga ga ga ga ga ga ga ga ga ga ga ga ga ga ga ga ga ga ga ga ga ga ga ga ga ca
Conas a chuirtear an reachtaíocht i bhfeidhm? - Rialachán Adhmaid an AE 2013 - Comhshaol
Is é is Rialachán Adhmaid an AE 2013
Cén fáth atá gá le dlí nua?
Cé leis a mbaineann an reachtaíocht?
Conas a chuirtear an reachtaíocht i bhfeidhm?
Ceisteanna a chuirtear go minic
Conas a chuirtear an reachtaíocht i bhfeidhm?
Rialachán Adhmaid an AE (EUTR) a chur i bhfeidhm
Tá an Rialachán Adhmaid (EUTR) ina cheangal i ngach tír den AE ach conas a dhéantar é a fhorfheidhmiú agus cé a fhorfheidhmítear é? Léigh an méid thíos chuné sin a fháil amach agus ná déan dearmad an Doiciméad Treorach (100 KB) a léamh chun tuilleadh eolais a fháil.
Leagfar síos ag an reachtóir i do thír féin pionóis éifeachtacha chomhréireacha athchomhairleacha d’fhonn a chinntiú go gcloífear leis.
Cuimhnigh nach bhfuil éifeacht shiarghabhálach ag an Rialachán Adhmaid (EUTR). Dá bhrí sin níl feidhm aige ach i leith adhmaid agus táirgí adhmaid a cuireadh ar an margadh ar an 3ú Márta 2013 nó ina dhiaidh sin.
Tá tuilleadh eolais maidir leis na pionóis a ghearrtar i do thír ar fáil ón údarás inniúil ido thírféin.
Déanann údarás inniúil i do thír féin comhordú ar chur i bhfeidhm an Rialacháin.
Déanann na húdaráis inniúla scrúdú ar oibreoirí agus ar eagraíochtaí monatóireachta.
Aimsigh an t-údarás inniúil a bhaineann leat anseo.
Forbraíonn eagraíochtaí monatóireachta ar fud an AE córais dícheallachta cuí ar féidir leat úsáid a bhaint astu mar oibreoir chun a chinntiú go gcloíonn tú leis an Rialachán Adhmaid (EUTR). De rogha air seo féadann tú do chóras féin a fhorbairt.
Conas a chuirfidh do ghnóthas an Rialachán i bhfeidhm? Tuilleadh eolais ar ‘dhícheallacht chuí’
Conas ba chóir do do ghnóthas é féin a ullmhú chun cloí leis an Rialachán Adhmaid (EUTR)? A luaithe a bhfuil tú cinnte cé acu an oibreoir nó an trádálaí. tú glacfaidh tú céimeanna atá sainmhínithe go soiléir.
Más trádálaí tú, ní gá duit ach eolas faoin ngnóthas a gceannaíonn tú táirgí adhmaid uaidh agus a ndíolann tú leis iad a choinneáil.
Más oibreoir tú tá níos mó freagracht ort. Ní mór duit dícheallacht chuí a chleachtadh chun a chinntiú gur baineadh an t-adhmad atá leabaithe i do chuid táirgí go dleathach.
Ní mór duit úsáid a bhaint as córas dícheallachta cuí a bhfuil na míreanna seo a leanas mar chuid de:
Eolas: Ní mór duit teacht a bheith agat ar an t-eolas seo a leanas faoina gcuid adhmaid:
cur síos (lena n-áirítear ainm trádála, cineál táirge agus ainm choitianta/ainm eolaíoch iomlán an speicis);
tír a bhainte (agus réigiún a bhainte, má bhaineann, chomh maith le deonaíocht an bhainte, is é sin, socrú ar bith a bhronnann an ceart adhmad a bhaint i limistéar sainithe);
cainníocht(arna chur in iúl mar thoirt, meáchan nó líon aonad);
ainm agus seoladh an tsoláthraí nó an oibreora;
ainm agus seoladh an cheannaitheora (trádálaí) a cheannaíonn an t-adhmad;
doiciméid nó eolas eile a chuireann in iúl go gcomhlíonann an t-adhmad nó na táirgí adhmaid an reachtaíocht atá i bhfeidhm. Tá teacht ar roinnt samplaí coincréiteacha de cháipéisí nó eolas a nglactar leo mar ‘dhoiciméid nó eolas eile’ i rannán 4 den Doiciméad Treorach.
Measúnú riosca: Ní mór duit anailís agus measúnú a dhéanamh ar an riosca gur baineadh an t-adhmad atá á thrádáil agat go neamhdhleathach. Agus an measúnú seo á dhéanamh agat déan iniúchadh ar an adhmad atá á thrádáil agat de réir na gcritéar seo a leanas:
dearbhú go gcloítear leis an reachtaíocht is infheidhme, rud lena n-áirítear, b’fhéidir, deimhniú nó scéimeanna eile fíoraithe ag tríú páirtí a phléann comhlíonadh na reachtaíochta is infheidhme;
cé chomh forleathan is atá lománaíocht neamhdhleathach speicis chrainn ar leith;
cé chomh forleathan is atá lománaíocht neamhdhleathach nó cleachtais neamhdhleathacha sa tír agus/nó sa réigiún fonáisiúnta inar baineadh an t-adhmad. Ba chóir forleithne coinbhleacht faoi airm a thabhairt san áireamh chomh maith;
smachtbhannaí atá forchurtha ag Comhairle Slándála na Náisiún Aontaithe nó ag Comhairle an Aontais Eorpaigh ar allmhairí nó ar onnmhairí adhmaid;
castacht shlabhra an soláthar adhmaid agus táirgí adhmaid.
Féach ar an Doiciméad Treorach (100 KB) chun eolas níos mionsonraithe a fháil.
Maolú riosca: Mura bhfuil tú cinnte nach riosca diomaibhseach é an riosca go gcuirtear adhmad a baineadh go neamhdhleathach ar an margadh ní mór duit bearta maolaithe riosca a chur i ngníomh lena n-áirítear iad seo a leanas, b’fhéidir:
tuilleadh eolais a lorg ó do sholáthraithe;
doiciméid bhreise a lorg ó do sholáthraithe;
fíorú tríú páirtí a lorg, srl.
Nuashonrú is déanaí: 23/04/2013 | Barr